Astralis i topform: Sender NaVi hjem

NaVi gav god modstand, men intet kunne stoppe de danske spillere, som netop har skudt sig selv i semifinalen.

Danske Astralis spillede fantastisk, da de slog NaVi ud af ELEAGUE.

Det var to hold, der begge var udråbt som store favoritter til at vinde Majoren, der skulle mødes allerede i kvartfinalen i Fox Theatre.

Astralis valgte Overpass, som kampen skulle starte ud på. Her lukkede danskerne totalt NaVi ned, og særligt Kjaerbye stemplede for alvor ind ved ELEAGUE i dag. Der var aldrig tvivl om vinderen på dette map, for Astralis viste spil i verdensklasse.

Næste map var NaVis valg, Mirage. Her kom danskerne for første gang i kampen i store problemer, og selvom Astralis startede som CT, så var det Natus Vincere, som vandt alle runderne.

Ved stillingen 1-9 kom Astralis endelig i gang, og de gjorde det til 6-9. Herefter skulle de være T, og det gik rigtig godt, indtil NaVi kom i gang igen. Danskerne havde en god føring, men seized og co. fik lige netop hevet sejren hjem.

Kampen skulle nu afgøres på Dust2. Astralis startede som T, og det gjorde de rigtig godt, men NaVi fik også styr på deres spil, og kampen var helt lige ved pausen. Ved stillingen 10-10 vandt Astralis en rigtig vigtig runde, som sendte NaVi ud på spar i de næste to runder, hvilket gav danskerne en føring på 13-10.

Astralis fortsatte det flotte spil i de efterfølgende runder, og danskerne sender sensationelt NaVi ud af ELEAGUE Major.

Bedst af tre maps ELEAGUE Major 2017 Natus Vincere 1 - 2 Astralis de_overpass 7 - 16 de_overpass de_mirage 16 - 14 de_mirage de_dust2 10 - 16 de_dust2

Næste kamp står mellem fnatic og Gambit, og det er netop et af disse to hold, som Astralis møder i semifinalen i morgen.

Bedst af tre maps ELEAGUE Major 2017 fnatic 2 - 1 Gambit de_cache 16 - 7 de_cache de_overpass 3 - 16 de_overpass de_dust2 16 - 7 de_dust2